Kan det virkelig passe, at Folketinget vedtager love uden at bekymre sig om den efterfølgende implementering og behovet for it-understøttelse? Ja, mener skatteminister Karsten Lauritzen, der var hovedtaler på DI Digitals årsmøde 2018.\n– I Folketinget er der en tendens til, at folketingsmedlemmerne kun i ringe grad forholder sig til, hvad der sker, efter at en lov er vedtaget. Vi forholder os ikke til it og drift, mener skatteminister Karsten Lauritzen (V). Foto: Steen Brogaard\nDigitalisering: Politikerne i Folketinget interesserer sig for lidt for digitaliseringen og dens muligheder.\nDet mener skatteminister Karsten Lauritzen, der selv fik vakt sin interesse lige så meget af nød som af lyst, da han overtog det skandaleramte skatteministerium.\n– Da jeg for tre år siden overtog posten, troede jeg ikke, digitalisering og udfordringerne med it skulle fylde voldsomt meget i min hverdag.\n– Jeg håbede på, at jeg skulle arbejde med regeringsgrundlaget, sænke skatten og øge retssikkerheden i borgerens møde med skattevæsenet, forklarede skatteministeren, da han var taler på årsmødet i DI Digital. Her holdt han dagens hovedtale om sine år som skatteminister under overskriften "Når digitalisering er dit største politiske problem og dit bedste værktøj".\nIt overtog skatteministerens dagsorden\nSom sagt blev den nye skatteminister dog klogere, da han hurtigt måtte indse, at drift af it og digitalisering skulle vise sig at blive hans hovedopgave i hans første år i ministeriet. Til gengæld har han ifølge eget udsagn gjort sig en række erfaringer med digitalisering, som han kan bruge i dag:\n– Kunne skandalerne i SKAT have været undgået, hvis man i rette tid havde investeret i digitalisering i skatteforvaltningen? Det korte svar er ja, men der er også et langt svar, forklarede skatteministeren, der havde samlet sine erfaringer til fem bud på, hvordan man får succes med digitalisering.\n1. Digitalisering er en del af politisk beslutningsproces\nFor det første mener ministeren, at det er vigtigt, at digitalisering tænkes ind helt fra starten af lovgivningsprocessen:\n– I Folketinget er der en tendens til, at folketingsmedlemmerne kun i ringe grad forholder sig til, hvad der sker, efter at en lov er vedtaget. Vi forholder os ikke til it og drift, mener skatteministeren og understreger, at det er en fejl:\n– I Nordjylland, hvor jeg kommer fra, har vi et udtryk, der hedder, at kun skatten og døden kommer af sig selv.\n– Mit første bud på en succesfuld it-implementering er derfor, at en lov aldrig må være så kompleks, at den ikke kan understøttes it-mæssigt eller kun understøttes med meget store omkostninger. Spørgsmålet om digitalisering bør derfor være en central del af den politiske beslutningsproces. Det er den ikke i dag.\n2. Anerkend opgavens omfang, og udvis rettidig omhu\nSkatteministerens andet bud var, at man som it-kunde skal anerkende opgavens omfang og udvise rettidig omhu. Ofte har drivkraften bag mange offentlige it-projekter været at få tingene gjort billigere og mere effektivt, og så har man valgt at hente gevinsten hjem, næsten før projektet var sat i gang:\n– Men et it-projekt af en vis størrelse kræver de fornødne investeringer.\nSamtidig betyder store projekter også stor mulighed for, at noget går galt:\n– Man skal erkende, at der kan ske fejl, og huske på forventningsafstemningen og risikovurderingen fra projektets start.\nFor som A.P. Møller - Mærsk sagde: "Intet tab bør ramme os, som kan undgås ved rettidig omhu". Det nytter ikke med en 0-fejlskultur, men vi skal forsøge at undgå fejl og tage læring ind. Det er vi nødt til at gøre både som borgere og som politiske beslutningstagere.\nLæs artikel: Organisatorisk implementering – et fundament for mere succesfulde it-projekter\n3. Digitalisering skal på agendaen\nDigitalisering er nødt til at rykke højere op på den politiske dagsorden, mener skatteministeren:\n– Politikere interesserer sig altså ikke ret meget for it og digitalisering – heller ikke for de etiske spørgsmål i forhold til digitalisering.\nFolketinget har et etisk råd, der ser på omskæring og meget andet, men de virkelige etiske dilemmaer er datamæssige! Hvem ejer data? Hvad kan vi bruge data til? Hvilke systemer kan vi bygge, spurgte skatteministeren og kom med et eksempel på en sagsbehandler, som skal bruge 2-3 timer på at slå op i diverse systemer for at finde ud af, om det er OK at lukke et firma.\n– Kunne vi i stedet have en robot til at slå det hele op, danne et dokument og skrive 'Med venlig hilsen C-3PO' og sende det hele ud til borgeren? Skal der være en sagsbehandler i den ene ende?\n4. Det stopper aldrig\n– Vi bliver aldrig helt færdige med at digitalisere, fastslog skatteministeren, der fra sin post i skatteministeriet hele tiden kan se på nye systemer og gamle systemer, der er slidte og skal udvikles videre.\n– Det er en vedvarende proces, for vi bliver aldrig færdige i forhold til effektiviseringsdagsordenen, selvom vi skal bruge skatteborgernes penge fornuftigt.\nLæs artikel: Talentmassen i den offentlige topledelse er meget stor\n5. Vi skal ikke være bange for digitalisering\nSkatteministeren sluttede af med at påpege, at man ikke må være bange for digitalisering, trods de mange faldgruber og risici, der er forbundet med opgaven.\n– Jeg har selv engang støttet en forening mod øget overvågning. Men vi kan i dag skabe enorm værdi ved at forske i de data om borgerne, som skattevæsenet har. Den udvikling må vi ikke stoppe.\n– Hvis vi forholder os til de dataetiske udfordringer, der er forbundet med at forske i og anvende data, kan vi opnå en stor grad af merværdi for borgerne og samtidig fastholde fokus på både retssikkerheden og den offentlig velfærd, forklarede skatteminister Karsten Lauritzen.\nLæs artikel: Overgangen fra medarbejder til robot er i fuld gang\nLæs mere: Sæt gang i den offentlige digitalisering\nLæs mere: RPA-robot sparer Aalborg Kommune 300 timer årligt


Fyringen af Klavs Bruun kom for sent – Ekstra Bladet\nOnsdag d. 8. jan. 2020 - kl. 14:40\nFyringen af Klavs Bruun kom for sent\nDHF burde have reageret efter det dybt skuffende EM i Frankrig i 2018\nEfter VM-slutrunden blev det ellers meldt ud, at man ville beholde Klavs Bruun Jørgensen i jobbet. Hvad er der foregået siden da? Jan Jensen udlægger det noget spøjse hændelsesforløb. Producer: Lasse Brøndal\nKLAVS BRUUN JØRGENSEN har flere gange sagt, at han ikke vil være landstræner for enhver pris. Det er der ellers mange, der har mistænkt ham for. Jeg tror dog på, hvad han sagde, da han før det netop overståede VM i Japan i et interview med Ekstra Bladet lod forstå, at han ville stoppe som landstræner, hvis ikke Danmark kom videre fra det indledende gruppespil.\nDet lykkedes hans landshold så med, og dermed så det ud til, at han kunne fortsætte i jobbet. Men da det endte med en skuffende niendeplads og endnu en kikset kvalifikation til OL, gik DHF, med sportschef Morten Henriksen i spidsen, i tænkeboks. Der skulle evalueres. Og i dag kom resultatet så. Klavs Bruun er færdig som træner for det danske kvindelandshold.\nSPØRGSMÅLET er så om han nogensinde har været det rigtige valg? Det tvivler jeg stadig på. Han tiltrådte med brask og bram i 2015 og fortalte, at det nu skulle være slut med tant og fjas på landsholdet. Nu skulle alt handle om håndbold. Men resultaterne fulgte ikke med.\nVM på hjemmebane samme år blev en skuffelse, som blev fulgt op af en kikset kvalifikation til OL i Rio i 2016. Det medførte et voldsomt brev fra spillerne.\nKlavs Bruun blev verbalt pryglet af truppen, der kun tog de punkter med, hvor samtlige spillere var enige.\nLANDSTRÆNEREN blev bl.a. kritiseret for taktisk uformåen, manglende alternativ til et forsvar, der kræver en fysik, han kritiserede dem for ikke at være i besiddelse af – samtidig med at han havde aflyst en fysisk test i starten af sit job.\nDer blev stillet store spørgsmålstegn ved mandskabspleje, opbygning af kultur og klaget over manglende tillid, sparsom kommunikation og manglende respekt fra Klavs Bruun og den daværende assistent Søren Herskind.\nKlavs Bruun er færdig som landstræner. Foto: Lars Poulsen\nSPILLERNE var trætte af via pressen at få at vide, de var i dårlig form med en nedladende hentydning til, at de ikke skulle ligge på stranden i to måneder om sommeren. De bebrejdede landstrænerens opgivende attitude mod Montenegro i OL-kval’en, at han ikke havde sat sig ind i, hvor vigtig kampen om femtepladsen mod Rusland ved VM i virkeligheden var.\nSiden fulgte yderligere skuffelse på skuffelse. Kun ved EM i Sverige i 2016 har Danmark været i nærheden af medaljer. Det sluttede med en hæderlig fjerdeplads. Året efter blev vi vidner til det stadig uforståelige nederlag til Sverige ved VM-kvartfinalen i Tyskland i 2017.\nDEN ENDELIGE nedtur indtraf ved EM i Frankrig i 2018, hvor spillerne lignede døde fisk i øjnene, og hvor holdet løb ind i en række alvorlige nederlag. Efter den blamage skrev Ekstra Bladet, at det var svært at tro på Klavs Bruun Jørgensens projekt. Det var på det tidspunkt, at DHF burde have trukket stikket.\nFyringen af Klavs Bruun kom et år for sent. Foto: Ritzau Scanpix\nMan kan spekulere over, hvorfor det ikke skete. Men en forklaring kan være, at forbundet og Klavs Bruun Jørgensen lige før VM i 2017 indgik en aftale om at forlænge hans kontrakt. Det havde været klogere at vente til efter VM. Var det sket, var samarbejdet måske allerede sluttet for to år siden.\nKVINDERNE og Klavs Bruun blev aldrig en perfekt kombination. Ingen tvivl om, at han har store håndboldfaglige kvalifikationer, men de gør sig nok bedst i spidsen for et herrehold.\nDET BRUUNE PUNKTUM: Sådan gjorde landstræneren det\n2015 VM i Danmark: Danmark nr. 6 (Kikser)\nDanmark slår Sverige 26-19 i ottendedelsfinalen, men taber 30-31 til Rumænien i kvartfinalen. Taber kampen om femtepladsen til Rusland 21-25, og spillerne klandrer efterfølgende landstræneren for, at han slet ikke var klar over, hvor vigtig femtepladsen var. Danmark ville være kommet i en gruppe med blot to europæiske hold.\n2016 OL-kvalifikation i Danmark: Danmark slået ud (Kikser)\nLandsholdet åbner med 25-32 mod Rumænien, og så er ballet næsten forbi. Holdet taber 22-26 til Montenegro og vinder 38-17 over Uruguay. Danmark kommer trods hjemmebane i Aarhus ikke til OL i Rio.\n2016: Spillernes evaluering (Kikser)\nEkstra Bladet kan i maj afsløre, at spillerne i en tre sider lang evaluering sviner Klavs Bruun Jørgensen til. Landstræneren bliver simpelt hen skilt ad. Det mest kuriøse punkt er, at han op til den første OL-kvalkamp mod Rumænien har vist gamle vhs-videoer af DM-finalen i 1997, hvor Virum med landstræneren og Søren Herskind vinder guld over Ajax.\nSpillerne spørger: Hvorfor skulle de se fem minutters video af Rumænien og 50 minutter af en DM-finale? Det modsatte havde måske været mere optimalt!\n2016 EM i Sverige: Danmark nummer 4 (pletskud)\nHer kommer den eneste deciderede succes! Et EM efter OL bærer dog altid præg af slidte og stoppede spillere. Danmark vinder rub og stub i gruppen med Tjekkiet, Montenegro og Ungarn og slæber maksimumpoint med til mellemrunden, og efter kampe mod Norge 20-22, Rusland 26-26, Rumænien 21-17 venter Holland i semifinalen 22-26. Holdet taber bronzekampen til Frankrig 22-25.\n2017 VM i Tyskland: Danmark nummer 6 (kikser)\nDHF forlænger en uge inden slutrunden med landstræneren, så kontrakten løber tre år til sommeren 2021. Danmark videre fra gruppespil med Montenegro 24-31, Japan 32-18, Tunesien 37-19, Brasilien 22-20 og Rusland 27-32. Slår Tyskland i ottendedelsfinalen 21-17 og taber til Sverige i kvartfinalen 23-26 i en kamp, de havde alle chancer for at vinde.\n2018 EM i Frankrig: Danmark nummer 8 (Kikser)\nDanmark åbner med 30-29 over Sverige, da Sandra Toft plukker Nathalie Hagman på straffe efter tid og slår derefter Polen 28-21. Taber til et smalt serbisk hold 25-30, går i mellemrunden – og klasker sammen mod Frankrig 23-29 og Rusland 21-32. Holdet rejser sig og viser moral med 24-23 over Montenegro i den sidste kamp.\n2019 VM i Japan: Danmark nummer 9 (Kikser)\nDanmark kommer haltende i gang med VM efter storsejren over Australien. 26-26 mod Sydkorea, 25-26 mod Tyskland og 24-18 over Brasilien sætter holdet under pres: Kun en sejr over de franske europa- og verdensmestre sender holdet ind i hovedturneringen. Landsholdet med en nok engang storspillende Sandra Toft i målet vinder 20-18.\nHoldet taber derefter til et afbudsramt Norge 19-22, men vinder 27-24 over Holland og skal så ’blot’ vinde over Serbien for at sende sig selv videre til en kamp om syvendepladsen. De spiller 26-26, og drømmen om OL i Tokyo næste sommer er dræbt.\nHåndbold Klavs Bruun stopper som landstræner\nHåndbold Føler sig misforstået om Klavs Bruun\nJan Jensen Klavs Bruun gik ned med holdet\nSport | 5. dec. 2019 - kl. 10:50


Gode rÃ¥d fra IDA og IAK til dimittender. | gronbaek.net\nGode rÃ¥d fra IDA og IAK til dimittender.\n2008/04/25 syddansk universitet, uddannelsedagpenge, ferie, iak, ida, jurister, klausul, kontrakt, lÃ¸ngronbaek\nTjek IDAs vejledende lÃ¸nsats (32800 brutto inkl. pensionsbidrag) for civilingeniÃ¸rer.\nSpÃ¸rg ikke om lÃ¸n. Ikke som nyuddannet…\nHusk at lÃ¸nnen variere efter branche/geografi/kÃ¸n (hvis man ikke passer pÃ¥) og efter offentlig/privat arbejdsplads.\nFax/mail ALTID kontrakten til IDA, fÃ¸r du skriver under. Deres jurister svarer altid inden 24 timer pÃ¥ spÃ¸rgsmÃ¥l om lÃ¸n, arbejdstid, ferie og klausuler.\nDer er andre vigtige ting end den udbetalte lÃ¸n: pension, telefon, optioner, hjemmearbejdsplads osv.\nArbejdstiden for ingenÃ¸rer er typisk 43-46 timer ugentligt. NÃ¥r det handler om arbejdstid/lÃ¸n husk:\nSkiftende arbejdstider i projektstillinger.\nHusk meget transporttid, f.eks. ved eksterne kunder, konsulentydelser, regionale kontorer.\nHusk evt. vagtordninger i virksomheden\nDe fleste har 5+1 ugers ferie.\nPas pÃ¥ med klausuler. ALDRIG underskriv uden fagforening. Kan vÃ¦re MEGET restriktive.\nIDA tilbyder juridisk rÃ¥dgivning bl.a ved spÃ¸rgsmÃ¥l om: forfremmelse, nyt job, udstationeringer, ophavsret, barsel og optioner\nCa. 10% af nyuddannede bliver fyret i det fÃ¸rste Ã¥r.\nHusk man ikke automatisk er garanteret ret til kontanthjÃ¦lp, og at ved kontanthjÃ¦lp kommer man i aktivering.\nDagpengesatsen er hÃ¸jere end kontanthjÃ¦lpen, og der er ingen aktivering.\nNormalt er ferie uden lÃ¸n.\nSom nyuddannet er det MEGET VIGTIGT AT BLIVE OPTAGET I IAK INDEN 14 DAGE EFTER SIDSTE STUDEAKTIVITET (specialforsvar). AnsÃ¸g derfor altid pÃ¥ forhÃ¥nd.\nDer er en mÃ¥neds karensperiode. Husk at dagpenge er bagudbetalt, og man potentielt kan vÃ¦re uden indtÃ¦gt i to mÃ¥neder.\nDimittendsatsen er 12480kr og 8640kr i feriedagpenge.\nMan kan fÃ¥ dagpenge med til udlandet.\nMan kan fÃ¥ supplerende dagpenge i 30 uger ved deltidsjob.\nVed selvstÃ¦ndigt arbejde sÃ¸g altid rÃ¥dgivning.\nHusk at undersÃ¸g studiejob i forbindelse med karensperioden. Siger du op fra studiejob giver det karantÃ¦ne!!! Feriepenge tjent ved studiejob modregnes i feriedagpengene.\nHvis man har fÃ¥et job, og skal starte efter f.eks. en mÃ¥ned er det vigtigt overholder mÃ¸der/aftaler med jobnet, rÃ¥dighedsforpligtelse osv. OgsÃ¥ selv om man HAR et job man bare ikke er startet pÃ¥ endnu.\nMan skal stÃ¥ til rÃ¥dighed for arbejdsmarkedet i karensperioden. OgsÃ¥ selv om man skal starte pÃ¥ job efter karensperioden!\n← JobsÃ¸gning for dimittender\tDelta3D 2.1.0 for Visual Studio 2008 →\nOne thought on “Gode rÃ¥d fra IDA og IAK til dimittender.”\nLars Ottesen Henriksen says:\n2008/04/25 at 17:14\nKan da lige supplere lidt (har NÃ˜JAGTIG de samme noter fra da jeg var dimittend-mÃ¸de):\nLÃ¸nnen varierer meget afhÃ¦ngig af om du drejer til venstre eller hÃ¸jre pÃ¥ motorvejen. Jeg tjener 4000 kr. mere end en tidligere medstuderende hvor han har 1 Ã¥rs erfaring og jeg er helt blank. Og jeg fÃ¥r yderligere lÃ¸nstigning efter de fÃ¸rste 6 mÃ¥neder, hvor han netop har fÃ¥et afslag pÃ¥ lÃ¸nforhÃ¸jelse. Og jeg vil nu mene, at man godt kan snakke lÃ¸n til jobsamtalen sÃ¥dan som jobmarkedet ser ud lige nu (og selvfÃ¸lgelig afhÃ¦ngig af, hvor flabet man er).\nFerie er mere vigtigt end man forventer. Det er hÃ¥rdt at komme fra universitetet til arbejdsmarkedet og bare det at kunne tage en enkelt fridag en gang i mellem betyder rigtig meget.\nOg sidst skal IDA ogsÃ¥ lige ha’ lidt credit. Jeg sendte min kontrakt ind og dagen efter ringede en flink dame til mig og forklarede tre punkter, hvor hun syntes jeg skulle forsÃ¸ge at fÃ¥ kontrakten Ã¦ndret. Meget professionelt og god forklaring. 2 af punkterne fik jeg igennem\nHeld og lykke med jobsÃ¸gningen nÃ¥r du skal til det! Der er en ledig plads i toget mod Kbh. ved siden af mig hver morgen kl. 5:56


Massage Zoneterapi Kranio-Sakral Terapi\nKranio-Sakral Terapi er en art mikroskopisk massage - med bevægelser så små, at de knapt kan mærkes. Denne inviterende lethed i berøringen er helt afgørende for, om kroppen vil deltage. Via specielle, lette berøringer primært på kraniet er det muligt at mærke ubalancer såsom spændinger, ubevægelighed, asymmetri m.m. Disse ubalancer kan have mange forskellige udtryk, men princippet bag dem er det samme - kroppen står på stedet, ude af stand til selv at slippe og slappe af.\nDet kraniosakrale system består af hjernen og rygmarven som beskyttes af kraniet, ryghvirvlerne og korsbenet. Det kraniosakrale system næres og renses af kranio-sakralvæsken (spinalvæsken), som holdes inde af et system af hinder.\nStress, slag og sygdom samt fysiske og psykiske traumer kan hæmme de naturlige bevægelser mellem knogler, hinder og væsker i dette system og\tbehandlingen består bl.a. i at fjerne blokeringer i kranie og rygsøjle, sikre at korsbenet arbejder frit, samt stimulere forbindelsen mellem kranie og korsben.\nKranio-sakral terapi har en positiv effekt på følgende belastninger:\nTlf: 4491 4024 fastnet\nCVR: 12 79 95 94\nAll Rights Reserved. © 2020 Future Life


Ekspropriation - INTERLEX Advokater\nVi har bistået vores klienter i et utal af ekspropriationssager mod offentlige myndigheder ved både kommissionerne og domstolene i forbindelse med såvel kommunale som statslige ekspropriationer.\nNår vi modtager en ny henvendelse fra en klient vedrørende en ekspropriationssag foretager vi altid en grundig vurdering af den konkrete sag. På denne baggrund kan vi i samråd med vores klient tilrettelægge de nødvendige sagsskridt afhængigt af, om den rette fremgangsmåde er at anfægte lovligheden af det ekspropriative indgreb eller at opnå den højst mulige erstatning.\nVed at vælge INTERLEX Advokater får du en yderst kvalificeret rådgivning baseret på vores mangeårige erfaring med at opnå de bedst mulige resultater for vores klienter i forbindelse med ekspropriation.\nVi kæmper landbrugets sag\nTeam Landbrug hos INTERLEX Advokater er som et af landets førende landbrugsjuridiske teams dedikeret til at kæmpe landbrugets sag, uanset hvilken udfordring du som landmand måtte stå over for. Teamet består af kompetente og erfarne advokater, som alle har stor indsigt i og forståelse for den dagligdag, dagens landmænd står overfor.\nLandbrug, offentlig ret, retssager, straffesager, voldgift, planlovgivning, erstatningsret, herunder personskadeerstatning, ekspropriation, naboret og skelsager.


Netavisens nyhedslinks Verden rundt uge 34-2005\nUsbekistan lukker amerikanske baser\n[Netavisen - link 26.08.05] DR\nDe amerikanske baser i Usbekistan skal lukkes, har landets parlament bestemt. Desuden kræver Usbekistan erstatning af USA for den miljøforurening, som soldater og militært udstyr har påført landet.\nEfter rømningen af Gaza: Vestbredden står for tur\n[Netavisen - link 25.08.05] Modkraft\nRømningen af bosættelserne i Gaza har tændt et spinkelt håb hos palæstinensere om en større rømning af Vestbredden. Israels premierminister Sharon afviser det pure, men spekulationerne fortsætter. Og det gør stridighederne mellem de ekstremistiske bosættergrupper også.\nFascistprædikant opfordrer USA til at myrde Venezuelas præsident Chavez\n[Netavisen - link 25.08.05] Politiken\nEn af de mest indflydelsesrig figurer på den amerikanske højrefløj så gerne at USA skaffede Venezuelas præsident af vejen.\n[Netavisen - link 24.08.05] Gøteborgs Fria Tidning (sv)\nDet colombianske fascistiske spidsborgerdiktatur begår forbrydelser mod menneskeheden under dække af USA's "antiterrorkrig". Statsterroren mødes med en stadigt stærkere væbnet demokratisk modstand med FARC som vigtigste komponent.\nNy sejr for demokratiet i Venezuela\n[Netavisen - 24.08.05] Flamman (sv)\nLokalvalgene i Venezuela blev den tiende valgsejr i træk for præsident Chávez' demokratiske koalition, med sviende nederlag til de borgerlig-socialdemokratiske partier.\nKlasseskel øger både her og der\nEn ny FN-undersøgelse påviser verden over voksende indkomstforskelle, altså klassekløfter, i de seneste årtier.\nSrebrenicas muslimer blev mindet, resten fortiet\n[Netavisen - 22.08.05] Modkraft\nDer er al mulig grund til at mindes massakren i Srebrenica for 10 år siden. Men medmindre det betragtes som acceptabelt at kvantificere forbrydelser og at misbruge menneskelig lidelse politisk, er der ingen gyldig begrundelse for at glemme eller fortie andre massakrer, etniske udrensninger og terrorbombninger, i hvilke andre uskyldige civile mistede livet.\nBagdads hemmelige døde\n[Netavisen - 22.08.05] Klassekampen (no)\nRobert Fisk rapporterer fra den irakiske hovedstads lighuse, hvor ofrene for den imperialistiske invasion hober sig op.\nKina og Rusland i militært samarbejde\n10.000 russiske og kinesiske soldater har netop haft en ugelang fælles militærøvelse. Den skal understrege det strategiske partnerskab mellem de to lande, som begge i disse år kaster stadig flere penge i deres militær. Øvelsen 'Fredsmission 2005' legitimerer sig med "antiterror", men er et muskelspilleri over for USA.


Seværdigheder i Bangkok: 15 Must-See Seværdigheder i Bangkok\n15 Must-See Seværdigheder i Bangkok\n5 måneder siden12 min læsning\nLeder du efter de bedste ting at lave i Bangkok? Glem ikke at tjekke denne liste med de bedste oplevelser og must-see seværdigheder i Bangkok, Thailand.\nMange turister i Thailand vælger at smutte en tur forbi Bangkok, inden de tager videre til mere eksotiske feriebyer.\nHoldningerne om den thailandske hovedstad er meget blandende… Men uanset hvad du hører, byder Bangkok på så meget mere end blot larm, hektisk trafik, osende biler og menneskemylder.\nBangkok er stedet, hvor to verdener mødes og hvor gammelt møder nyt i en perfekt sammensmeltning. Her er der ældgamle hellige templer og autentiske markeder, men også topmoderne skyskrabere og enorme shoppingcentre.\nDe fleste turister har kun et par dage i Bangkok. Derfor er det vigtigt, at du har styr på, hvad du skal opleve i den thailandske hovedstad. Det er netop derfor jeg har lavet denne liste med de bedste oplevelser og must-see seværdigheder i Bangkok.\nDe Bedste Must-See Seværdigheder i Bangkok:\n1. Sejltur på Chao Phraya-floden og kanalerne\n2. Grand Palace og Wat Phra Kaew\n3. Wat Arun – Daggryets tempel\n4. Wat Pho – Største seværdigheder i Bangkok\n5. Spis mad fra Bangkoks gadekøkkener\n6. Udsigtspunkter – Oplev Bangkok fra oven\n7. Gå på opdagelse i Chinatown\n8. Køretur med tuk-tuk til seværdigheder i Bangkok\n9. Shopping – Sjove oplevelser i Bangkok\n10. Farverige markeder\n11. Lumphini Park – Unikke seværdigheder i Bangkok\nFlere Oplevelser og Seværdigheder i Bangkok:\n12. Nyd en drink på en rooftop bar\n13. Få thaimassage – Must-do seværdigheder i Bangkok\n14. Tag på en cykeltur\n15. Khao San Road – Backpackergaden\nBangkok var engang en flydende by med så mange kanaler, at byen blev kaldt Østens Venedig. I dag er de fleste kanaler desværre blevet fyldt op med asfalt. Der er dog stadig lidt kanaler tilbage, som støder op til Kongefloden Chao Phraya, der snor sig gennem byen.\nTag på en bådtur og oplev Bangkok fra vandsiden. På Chao Phraya-floden kommer du forbi mange af Bangkoks største seværdigheder imens kanalerne giver et autentisk indblik i lokalbefolkningens hverdagsliv.\nDer findes mange forskellige bådture på floden og de tilstødende kanaler. Du kan sejle med alt fra en longtail og en kanalbåd til en vandtaxi og en færge. Du kan også hyre din helt egen private båd.\nFind bådture på Chao Phraya-floden (reklamelink)\nDu kan simpelthen ikke have været i Bangkok, uden at besøge mindst ét af byens mange templer. Det vigtigste er tempelkomplekset ved Grand Palace, der også er blandt de bedste og mest populære must-see seværdigheder i Bangkok.\nGrand Palace er et enormt og imponerende palads, der tidligere har fungeret som den thailandske kongefamilies bolig. I dag er det en af de største turistattraktioner i Bangkok og byder på storslåede bygninger, gyldne tage, hellige templer og buddhastatuer.\nHovedattraktionen i Grand Palace er Wat Phra Kaew-templet, der er Thailands helligste sted. Her kan du opleve Smaragdbuddhaen, der er Thailands helligste Buddha. Ja, faktisk er den så hellig, at det kun er kongen der må røre den.\nTip til Bangkoks templer: Hvis der kommer en lokal og fortæller at templerne har lukket, skal du ikke tro på dem! Vi hoppede selv lige i fælden, men det passer sådan cirka aldrig åbenbart.\nTip: Husk at være påpasseligt klædt på ved at dække knæ og skuldre. Du kan som regel låne et forklæde eller noget løst tøj ved indgangen til templerne.\nWat Arun bliver også kaldt Daggryets Tempel og er et ualmindeligt smukt tempel ved bredden af Chao Phraya-floden. Templets tårnhøje spir er smukt dekoreret med alverdens mosaikker, fliser og farvede glas.\nUdforsk templet eller kravl op til toppen af templets spir, hvorfra der er en fantastisk udsigt over floden. Du må heller ikke glemme at nyde synet af Wat Arun i solnedgang, hvor det rammes af solens sidste stråle.\nWat Arun ligger på den modsatte side af floden i forhold til mange andre populære oplevelser og seværdigheder i Bangkok. Heldigvis kan du nemt krydse floden med en båd, og det koster som regel kun et par kroner!\nEn anden af de bedste seværdigheder og oplevelser i Bangkok er det mægtige tempel Wat Pho. Det er mest kendt for at være hjem til en gigantisk liggende buddha med en længde på 46 meter og en højde på 15 meter.\nDen liggende buddha er dækket af bladguld og er kendt for at være Thailands største buddha. Den er virkelig imponerende og er helt klart en af de største must-see seværdigheder i Bangkok!\nUdover den liggende buddha, er Wat Pho også kendt for at være Thailands første offentlige universitet og thaimassagens oprindelsessted. Her kan du efter sigende få en rigtig god thaimassage, der dog er lidt dyrere end de fleste andre massagesteder i Bangkok.\nTip: Vil du gerne opleve de tre mest populære templer i Bangkok og spændende lokale markeder? Så kan du eventuelt bestille denne topbedømte guidede tur til Bangkoks højdepunkter (reklamelink).\nHvis du gerne vil smage ægte thailandsk mad, er du simpelthen nødt til at prøve mad fra et gadekøkken. Det ser måske lidt snusket ud, men det smager som regel fantastisk! Og det bedste at det hele? Det koster nærmest ingenting.\nDu kan finde gadekøkkener overalt i Bangkok. De serverer alt fra asiatiske nudelretter til utraditionelle retter med insekter. Maden er som regel meget krydret, men du kan altid forsøge at fortælle ekspedienten, at du ikke ønsker stærk mad.\nHvis du er bange for hygiejnen er det en god idé at undersøge, hvilke gadekøkkener der er populære. Du kan også bare kigge efter, hvor de lokale selv spiser. At spise mad fra et gadekøkken er en af de mest autentiske oplevelser i Bangkok.\nBangkok er selvfølgelig også propfyldt med fantastiske udsigtspunkter, hvorfra du kan nyde betagende panoramaudsigter over storbyen. Der findes flere skyskrabere, som er blandt de bedste oplevelser og must-see seværdigheder i Bangkok.\n• King Power Mahanakhon: Med en højde på 314 meter er det Bangkoks næsthøjeste skyskraber og det højeste observationsdæk i Thailand. Nyd en 360 graders panoramaudsigt eller træd ud på et stort glasgulv.\n• Baiyoke Tower II: En 304 meter høj skyskraber med et observationsdæk på 77. etage og et roterende udsigtspunkt på 84. etage. Bliv betaget af udsigten, spis buffet eller snup en drink.\nKøb billetter til King Power Mahanakhon (reklamelink)\nKøb billetter til Baiyoke Tower II (reklamelink)\nEn af de største oplevelser og seværdigheder i Bangkok er Chinatown, der er en af verdens største af sin slags. Når du besøger bydelen, føles det hurtigt som om, at du befinder dig midt i Kina.\nChinatown er bogstaveligt talt proppet med mennesker og kan være ret klaustrofobisk. Alligevel er det en stor oplevelse i Bangkok! Her er der fyldt med templer, kinesiske udsmykninger, gadekøkkener og små butikker med alverdens skrammel til billige priser.\nNår du alligevel er i Chinatown, må du ikke glemme at besøge Wat Traimit. Inde i dette tempel kan du opleve en af kæmpestor buddhastatue. Den vejer 5,5 tons og er lavet af det pureste guld.\nDe berømte tuk-tuk’er spiller en stor rolle i Thailand, så de skal selvfølgelig også prøves. Vi kørte kun med tuk-tuk et par gange i Bangkok, fordi chaufførerne ofte forlangte urimeligt høje priser i forhold til taxachaufførerne.\nDet kan ofte betale sig, at vente med at køre med tuk-tuk indtil du ankommer til en mindre ferieby. Hvis en tuk-tuk chauffør foreslår en ekstremt lav pris, hvor der bliver lavet nogle stop ved et par butikker på vejen, skal du straks takke nej!\nSælgerne i butikkerne er ofte ekstremt påtrængende, og du står pludselig i lidt af et problem. Det er jo tuk-tuk chaufføren der skal køre dig væk derfra, men han ønsker at du køber noget i butikkerne først.\nTip: Tuk-tuk chauffører kræver ofte meget høje priser sammenlignet med taxachauffører. Hvis du synes prisen er for høj, kan du altid forsøge at forhandle om prisen.\nBangkok har uendelige muligheder inden for shopping. Det er Thailands shoppingparadis nummer 1 og er stopfyldt med kæmpestore shoppingcentre.\nHvis du er en vaskeægte shopaholic, er shopping helt klart blandt de bedste oplevelser i Bangkok. Her får du et overblik over byens mest populære shoppingcentre.\n• Siam Paragon: Et af Thailands største shoppingcentre med mere end 250 butikker spredt udover flere etager. Her finder du primært luksusvarer med et højt prisniveau.\n• Central World: Et af Asiens største shoppingcentre med mere end 400 butikker og restauranter. Butikkerne sælger alt fra internationale mærkevarer til thailandske mærker.\n• MBK Center: Shoppingcenter med omkring 2.000 små butikker, boder, spisesteder og serviceydelser. Det minder om en indendørs bazar med thailandske varer i massevis.\n• Terminal 21: Et specielt shoppingcenter, hvor hver etage er bygget op omkring forskellige storbyer. Her er der ligeledes hundredvis af butikker og spisesteder.\nUdover shoppingcentre, findes der selvfølgelig også et enormt udvalg af farverige og pulserende markeder i Bangkok. De mange markeder er helt klart blandt Bangkoks mest autentiske oplevelser. Du kan få et overblik over nogle af de bedste herunder.\n• Chatuchak Weekend Market: Et populært weekendmarked med mere end 15.000 boder. Det er et af verdens største markeder og besøges af omkring 200.000 mennesker hver weekend.\n• Asiatique: Et populært natmarked ved bredden af Chao Phraya-floden. Her finder du mere end 1.500 boder, et stort udvalg af restauranter og masser af underholdning.\n• Or Tor Kor Market: Et madmarked med friske fødevarer af højeste kvalitet. Her kan du købe alt fra thailandske råvarer til lækre færdiglavede retter.\nHvis du har fået nok af menneskemylder, larm og bilos, er Lumphini Park det perfekte sted til lidt afslapning. Parken er en sand oase midt i Bangkok og er virkelig populær blandt de lokale i weekenderne.\nLumphini Park har fritgående Monitor Lizards, som er en slags store øgler, der er mere end en meter lange. Deres store størrelse får mange til at forveksle dem med små krokodiller, men de er altså ganske ufarlige. Parken har også en kunstig sø, hvor du kan leje en vandcykel eller robåd.\nMange af Bangkoks skyskrabere har en bar på toppen, hvorfra der er en fantastisk udsigt over byen. Du bør helt klart besøge en af de mange rooftop barer og nyde en drink imens solen går ned over den thailandske hovedstad. Det er virkelig en af de bedste oplevelser og aktiviteter i Bangkok!\nDe fleste barer har gratis entre, men drinksene er til gengæld meget dyre. Forvent at bruge mindst 150 kr. på én drink. Du kan få et overblik over nogle af de bedste rooftop barer med fantastiske udsigter over Bangkok her:\nTip: Mange af de bedste skybars i Bangkok har dresscode. Du kan ikke bare troppe op i strandtøj og klipklapper, men er nødt til at bære lidt mere formelt tøj.\nThaimassage er ekstremt billigt i Thailand og du kan nemt finde en times massage til 35 kr. Det ville altså næsten være dumt ikke at gøre det, når nu det er så billigt!\nThaimassage kan være lidt smertefuldt, men bagefter har din krop det fantastisk. Hvis du virkelig vil prøve en god massage, skal du besøge Wat Pho-templet, hvor Thailands bedste massører bliver uddannet. Forvent dog at priserne er lidt dyrere end mange andre steder.\nHvis du ikke byder dig om kropsmassage, er der også rig mulighed for at få en lækker fodmassage. Overalt i Bangkoks gader er der massagesteder, hvor du kan nyde en udendørs fodmassage til ekstremt billige priser.\nDet lyder måske lidt farligt at cykle rundt i Bangkoks hektiske trafik, men det giver et helt unikt indblik i livet i storbyen. Ja, faktisk er det en af de absolut bedste af alle oplevelser og must-see seværdigheder i Bangkok på denne liste.\nDer findes mange forskellige guidede cykelture i Bangkok, hvor du kommer væk fra de larmende og trafikerede gader. På de fleste cykelture kommer du forbi små lokale gader, grønne parker, gamle templer, frodige rismarker og meget mere.\nFind cykelture i Bangkok (reklamelink)\nKhao San Road er en cirka 400 meter lang gade, der er kendt som backpackergaden i Bangkok. Her samles backpackere fra hele verden, for at opleve verdens (måske) mest berømte backpackergade.\nOveralt på Khao San Road er der billige hostels, hoteller, restauranter, barer og natklubber. Om aftenen er hele området spækket med boder, gadekøkkener, sælgere og unge mennesker, der giver den gas med alkoholen.\nSelvom at du måske ikke er en ung backpacker, er det stadig værd at smutte en tur forbi Khao San Road. Den populære gade føles måske ikke så thailandsk, men den pulserende og livlige stemning er en oplevelse i sig selv.\nTip: Selvom at overnatningsstederne er billige på Khao San Road, bør du overveje at bo et andet sted. Mulighederne for offentlig transport er dårlige samtidig med at der er rigtig meget trafik.\nDet var alt på denne liste over de bedste oplevelser og must-see seværdigheder i Bangkok, Thailand. Hvad er dine favoritoplevelser i Bangkok? Hvad ser du mest frem til, hvis du har planlagt en tur dertil? Skriv gerne en kommentar længere nede på siden.\nLæs flere artikler fra Thailand:\n20 oplevelser i Hua Hin\n… Eller læs alle artikler fra Bangkok eller Thailand\nPlanlæg din rejse til Bangkok:\nBestil fly til Bangkok på Momondo.dk (reklamelink)\nBestil oplevelser i Bangkok på Getyourguide.dk (reklamelink)


Det kræver ikke den store investering i hundeudstyr, når du starter schweisstræningen med din hvalp. Med et fast læderhalsbånd og en 10 meter flagline kommer du rigtig langt. Personligt har jeg altid startet mine hvalpe op med et lille billigt læderhalsbånd og en 6-7 meter flagline.\nDu kan selvfølge vælge at investere i et "schweisshalsbånd" i mindste udgave, men du vil opdage at hvalpen hurtigt vokser ud af dette, hvorfor et billigt læderhalsbånd er udmærket at starte med.\nFordelen ved de brede og lidt stive schweisshalsbånd er, at de er skånsomme mod halsregionen (læs luftrør) hvis hunden trækker meget, hvilke hvalpe normalt ikke gør, når de koncentrerer sig.\nDet brede schweisshalsbånd i dobbeltsyet læder, med drejelig svivel, koster mellem 250-400 kr., afhængig af brede og længde, men er først nødvendigt hår hvalpen er blevet noget større. Bevares, det ser godt ud, men hvalpen er fuldstændig ligeglad hvilket halsbånd den har på i opstarten på schweissarbejdet, og iøvriget også senere.\nEn sele til sporarbejde koster mellem 200-1.500 kr., afhændig af materialevalg, størrelse og mærke. Nogle påstår at det er langt mere skånsomt for hunden, at gå spor i en sele, da man derved skåner hundens halsmuskulatur m.m. Det er selvfølgelig en pointe man ikke skal sidde overhørig, men nu er det jo ikke meningen at en schweisshund skal "trække" dig gennem skovbunden når den går spor. Gennem træningen lærer du hunden ikke at trække når den går sine daglige lufteture i snor, hvilket du også skal bestræbe dig på at lære hunden når den går spor. Når din hund udreder et spor, må der selvfølgelig godt være "bid" i schweissremmen, men aldrig mere end du kan følge med i gå-tempo. Jeg vil derfor råde dig til at arbejde på, at få sat hundens fart ned på sporet - så hunden ikke trækker. Hvis du ikke kan lære hunden dette, kan jeg garantere dig at din hund ikke trækker mindre, blot fordi den får en sele på - tværtimod.\nDa jeg for 40 år siden begyndte at arbejde med hunde, fandtes der noget som hed en "Bøttcher-sele". Selen virkede på den måde, at jo mere hunden trak, desto mere blev hundens hoved "presset" ned mod jorden. Med en varebeskrivelse med ord som "Modvirker højt søg" troede mange, at det var en fantastisk opfindelse, da man i mangel på viden om sporarbejdet naivt troede, at nu var "vidunder-udstyret" opfundet, som kunne få hunden til at stikke snuden i jorden og følge sporet. Man fandt hurtigt ud af, at selvom hundens hoved blev "presset" ned mod jorden når den trak, havde det ingen positiv effekt på hundens lyst til at søge - nogle gange tværtimod. Da sporarbejde er lystbetonet, er det for mig vildt overraskende, at man stadig kan finde "Bøttcher-selen" i handelen til 300-400 kr., da den i min optik ikke er mere værd end det læder den er lavet af.\nEn schweissrem (også kaldt en schweissline) kan være fremstillet af forskellige materialer, f.eks. alm. nylonsnor, webbing, læder, biothane, gummi / gummibelagt, til det fineste kernelæder, hvorfor priserne også vil være meget forskellige. En alm. schweissrem i webbing på 10 meter, koster fra 200-350 kr., afhængig af hvor kraftigt materiale man har brugt.\nNogle hundeførere er fortaler for det ene materiale fremfor det andet, men du skal selvfølgelig købe den schweissrem du har det godt med. Sørg for at der i den ene ende er en solid karabinhage, og ikke det man kalder en "panikhage", som er en anden form for karabinhage, som er hurtigere at udløsse. Jeg har erfaret, at ved en "panikhage" er der en risiko for at den udløser sig selv, hvis hunden arbejder under tætte buske eller træer, og omgivelserne kommer til at ramme "panikhagen". Jeg ved godt at fagfolk på området siger, at det ikke kan lade sig gøre, at en "panikhage" udløses når hunden arbjeder i en meget tæt bevokset område, men da det modsatte er sket for mig flere gange, vil jeg til enhver tid anbefale en solid karabinhage, fremfor en "panikhage" i enden af schweissremmen. I den ende af schweissremmen du holder i, vil jeg anbefale, at der ca. 1 meter før remmen slutter, er en flere centimeter lang "fortykkelse" af remmen, altså en form for markering (som du kan mærke i hånden), så du ikke mister dit tag i remmen når du er ved at være helt ude i enden af rammen.\nDer bør ikke være håndtag i enden af remmen, da dette håndtag kun vil hænge fast i stort set alt du møder på sporet, hvis du ikke har fat i håndtaget.\nVær opmærksom på, at man til nogle prøver kan kræve, at schweissremmen har et mindstemål i længden.\nPlastflasker med skruelåg (100/250 ml.) samt sprøjte til at skrue på plastflasken, koster pr. sæt ca. 20 kr. stykket. Du har kun brug for én sprøjte, og jeg vil anbefale dig at købe et sæt bestående af ca. 5 plastflasker med skruelåg og 1 sprøjte. Dette sæt kan du købe for ca. 100 kr.\nHvis du lægger spor hvor du sprøjter schweiss ud på hele sporet, er du nød til at have en sprøjte til at gøre dette med. Da jeg ikke bruger schweiss på sporet, udover ved anskudssted, og nogle få dråber som markering flere steder på sporet, foretrækker jeg en plastflaske med skruelåg. Den kan jeg have i lommen, og tage op uden at der er kommet schweiss ud over tøjet.\nEt sæt solide færtsko kan købes for 700-800 kr., og holder en hunds levetid. Der findes forskellige mærker og udformninger af færtsko på markedet, og jeg vil ikke fremhæve det ene mærke fremfor et andet. Blot vil jeg råde dig til at anskaffe et sæt færtsko, hvor kloven spændes fast bagpå færtskoen, så du selv kan bestemme hvor lang ned kloven skal kunne nedsættes bagpå færtskoene.\nMarkeringsbånd kan købes i flere farver, og koster ca. 5 kr. pr. rulle.\nDisse markeringsbånd er miljøvenligt og består af rivstærkt papir. Markeringsbånd bruges fortrinsvis på de praktiske eftersøgninger, hvor man f.eks med at gult markeringsbånd, nemt kan fide det sted man har tidligere markeret. Det kan være markering af et anskudssted, eller en enkelt dråbe schweiss på sporet.\nTræningsmæssigt er der nogle som også bruger disse markeringsbånd, så de nemt kan finde sporet, hvilket jeg ikke er tilhænger af. Skoven bliver hurtigt overklistret med de markeringsbånd, man har glemt at nedtage da man sidst gik spor med hunden. Så heller bruge det materiale du kan finde i skoven, som f.eks. grene, som du kan stille op ad træerne.


Nyt hjælpemiddel søger testere | Scleroseforeningen\nNyt hjælpemiddel søger testere\nEt nyt hjælpemiddel har set dagens lys. Nu søger skaberne testere af produktet, og du kan være en af dem.\nEt sugerør, en vatpind og noget stanniol. Det lyder simpelt, men er nu endt som et hjælpemiddel til alle, der har problemer med at bruge computere, telefoner eller tablets.\nHjælpemidlet hedder Tubus One og består af et rør, hvor du ved at puste kan føre et stempel med en lille tip til touchskærme ud og ind. Udstyret gør, at du kan trykke og swipe på alle former for touchskærme.\nTo mennesker med sclerose har allerede afprøvet produktet. En af dem er 58-årige Lis Roth, der har sekundær progressiv sclerose.\n”Det er et vidundermiddel. Jeg er låst i min krop og kan hverken bruge mine arme eller ben, men nu kan jeg gå på nettet, læse bøger og skrive sms’er. Der sidder sikkert rigtig mange som jeg, der ikke kan noget, men med det her hjælpemiddel kan man det hele igen. Det er det bedste hjælpemiddel, jeg har prøvet,” siger en meget begejstret Lis.\nDennis Christensen på 45 år har primær progressiv sclerose og har også testet Tubus One. Og han er mindst lige så glad for produktet, som Lis er.\n”Det er en helt ny verden, der har åbnet sig for mig. Jeg kan ikke bruge mine hænder på en computer, men nu kan jeg bruge det her på iPad. Jeg har allerede købt min egen Tubus One, ” fortæller Dennis.\nIdéen til hjælpemidlet opstod i 2013 under et forløb på Aalborg Universitet. Her mødte skaberne af Tubus One, Lizanne Svane og Asbjørn Houmøller Eliasen, den døvfødte Kristian, der er lam fra halsen og ned. Han havde brug for noget, der kunne hjælpe ham med at kommunikere med omverdenen.\nDen simple prototype med sugerøret blev lavet og glemt. Indtil Lizanne og Asbjørn tog idéen op igen i 2015 – og nu er hjælpemidlet altså en realitet.\nAsbjørn, den ene halvdel af skabertemaet, håber på, at Tubus One kan blive det overordnede middel til at bruge forskellige devices med touchskærm uden hænder.\n”Vil vil gerne opnå, at brugerne bliver selvstændige, og de kan bruge f.eks. en iPad, ligesom vi andre gør,” fortæller han.\nTubus One er allerede i gang med at blive testet, men skaberne bag ser gerne, at flere mennesker får testet produktet.\nSom tester kan du være med uanset, hvor du bor i landet. Du vil låne en Tubus One, en iPad og en iPad-holder i to uger, og når de to uger er slut, skal du give feedback på produktet.\nHvis det lyder spændende, kan du skrive til LS@tubus.dk og blive en af testerne af Tubus One.


Photographs ~ Justin Bieber - 5. The letter and his heart - Movellas\n8. 5. The letter and his heart\n5. The letter and his heart\n"Malou.. hvor er du?", hørte jeg Dylan råbe ude fra gangen af, da han tit bare gik ind af hoveddøren uden at banke på, hvis den ikke var låst. Vi havde aftalt, at vi skulle mødes i dag, fordi han skulle køre mig hen til millitærbasen, så jeg kunne hente de ting, som Justin havde efterladt til mig.\n"I soveværelset!", råbte jeg tilbage til ham og hørte derefter fodtrin komme mod mig. Døren, der før stod på klem, åbnede sig helt og jeg kiggede op fra min computerskærm, og så Dylan træde ind. Han gik hen til sengen og lagde sig ned ved siden af mig og gav mig et kys på kinden.\n"Hvad så? Hvad laver du?", spurgte han om og drejede sit ansigt mod computerskærmen, hvilket jeg også gjorde bagefter.\n"Jeg prøver at finde ejeren af et telefonnummer". Min stemme lød helt hæs på grund af, at jeg havde grædt så meget de seneste par dage. Jeg snøftede svagt, og kiggede ihærdigt på skærmen, for at se om nummeret havde et match. Det var det telefonnummer, som havde ringet til mig for to dage siden, da vi holdt Justins begravelse. Jeg havde ikke kunne få det ud af hovedet, da jeg syntes, at det virkede mærkværdigt, at et udenlandsk nummer havde ringet til mig mere end én gang. Så jeg havde forsøgt mig på at finde det, men havde ingen navne eller andre informationer fundet.\n"Jeg ved ikke hvorfor, men jeg tror måske, at det er Justin", fortsatte jeg og jeg mærkede straks ud af øjenkrogen, at Dylan kiggede på mig. Jeg drejede mit ansigt mod ham og så et blik på hans ansigt, som skreg af forvirring. Han kiggede på mig som om, jeg var fuldstændig sindssyg, men jeg mente inderligt, det jeg havde sagt. Hvad hvis det var Justin, der havde prøvet og få fat i mig, fordi han havde brug for hjælp? Jeg ville i hvert fald ikke opgive at finde ejeren på nummeret, før jeg havde fået et svar.\n"Malou.. Justin er død". Han kiggede på mig med et bestemt blik, men prøvede stadig at sige ordene på en behagelig og rolig måde.\n"Hvad hvis han ikke er?", stillede jeg som et spørgsmål og snøftede igen. Igen kiggede han bare helt fortvivlet på mig, men denne gang var der også en masse medlidenhed i hans blik. Som om han troede, jeg var ved at miste forstanden. "Jeg mener det, Dylan.. Det giver meget god mening. For hvis han virkelig var død, ville jeg så ikke kunne mærke det?... Jeg kan ikke mærke, at han er væk for altid".\n"Malou..", begyndte han på en opgivende måde og så trist på mig.. "Du har bare svært ved acceptere, at han ikke kommer tilbage. Det er meget normalt at have det sådan, når man mister en, man elsker. Og det er klart, at din hjerne tror, at det er ham, der har ringet, når du ser et nummer, du ikke kender. Men det er udelukkende, fordi du savner ham".\nJeg rystede straks på hovedet af hans ord, imens mine øjne blev fyldt med vand, da det slet ikke var det, der var tilfældet. Fra start af havde jeg haft en fornemmelse af, at han stadig var her, så det var slet ikke kun på grund af telefonopkaldet.\n"Nej, de..""Malou stop nu!", afbrød han mig med en bestemt stemme, der var en anelse hård. Han vendte sit blik mod computeren og klappede skærmen sammen, hvorefter han kiggede på mig igen. "Han er død, okay? Justin er død". Han kiggede på mig med et alvorligt blik, og så snart de ord var kommet ud af hans mund, brød jeg fuldstændig sammen. Ihærdigt rystede jeg på hovedet, imens tårerne løb ned af mine kinder. Et dybt suk lød fra ham, hvorefter han lagde sine arme om mig, så jeg græd hulkende mod hans skulder. Han nussede mig på ryggen for at berolige mig lidt.\n"Det skal nok gå", hviskede han med en rolig stemme, men jeg rystede hurtigt på hovedet, da han slet ikke havde ret. For hvis Justin virkelig var væk for altid, så blev resten af mit liv et mareridt.\nEfter at jeg havde siddet i hans arme i et stykke tid, var jeg blevet mere rolig, og min gråd var næsten stoppet.\n"Er du klar til at køre?", spurgte han lavt om. Jeg nikkede som svar og rykkede mig tilbage, så hans arme forsvandt fra min krop.\nHelt tom indvendigt sad jeg og stirrede på kassen, der lå på mit skød. Hvad den helt præcis indeholdt, vidste jeg ikke. Jeg vidste bare, at det var noget, som Justin havde placeret i den. Jeg ville ikke åbne den før, jeg var kommet hjem, og jeg var alene.\nLige nu sad Dylan og jeg i bilen på vej tilbage til min og Justins lejlighed. Ingen af os sagde et ord, fordi jeg sad bare og stirrede på boksen, imens Dylan nok kunne fornemme, at jeg ikke havde lyst til at snakke.\n"Er du sikker på, at du gerne vil åbne den alene?", spurgte Dylan om med en stille stemme, da han var holdt ind ved lejligheden. Imens jeg fortsat stirrede på kassen, nikkede jeg til hans spørgsmål. Jeg havde brug for at se indholdet alene. Jeg drejede kort mit hoved mod Dylan, som kiggede på mig med et trist ansigtsudtryk. "Okay.. du ringer bare, hvis du har brug for selskab eller noget andet, ikk?".\nJeg nikkede lydløst til hans spørgsmål, da jeg ikke følte for at sige noget. For jeg var bange for, at så snart jeg åbnede munden, ville jeg begynde at græde igen. Det var så underligt at have det sådan, men jeg følte mig bare helt tom men samtidig knust inden i.\nDerefter trådte jeg ud af bilen med kassen i mine hænder, og gik derefter op i lejligheden. Jeg satte kassen på stuebordet og satte mig ned på sofaen og begyndte at stirre på den. Jeg viste ikke engang, om jeg havde lyst til at åbne kassen. Hvad hvis indholdet gjorde mig mere ulykkelig? Selv om jeg havde min tvivl om, om jeg havde lyst til at åbne den, så vidste jeg inderst inde godt, at jeg ville åbne den lige meget hvad. For ellers ville jeg bare spekulere på, hvad der var i den, og det ville gøre mig sindssyg i sidste ende. Desuden var det også fra Justin, så selvfølgelig ville jeg gerne se, hvad han havde lagt deri.\nI en dyb indånding rakte jeg ud efter kassen og rykkede den tættere på mig. Mit hjerte ræsede afsted og mine hænder rystede voldsomt. Jeg tog fat i låget og løftede det af og lagde det på bordet foran mig. I kassen lå der en tyk kuvert og to små æsker, den ene stod der 2 på og den anden 3, hvilket jeg ikke helt forstod. Først da jeg lagde mærke til, at der stod 1 på kuverten, gik det op for mig, at det nok var rækkefølgen på, hvordan tingene skulle åbnes. Det var så typisk ham at planlægge sådan noget, så det kom egentlig ikke særlig meget bag på mig.\nMed mine rystende hænder tog jeg fat i kuverten og fumlede godt med at få den åbnet. I kuverten var der en stak papirer, så dem tog jeg ud og blev hurtigt klar over, at det var et brev, han havde skrevet, da hans håndskrift kom til syne på det. Jeg kunne allerede nu mærke at mit hjerte ville knække sig endnu mere over brevet, end det allerede var, da jeg næsten allerede kunne mærke smerten. Imens jeg bed mig selv i underlæben for ikke at bryde sammen, kiggede jeg ned på Justins håndskrift på papiret i mine hænder.\nJeg sidder lige nu og skriver det her brev, som jeg inderligt håber, at du aldrig nogensinde kommer til at læse. For hvis du læser det, så ved vi begge to jo godt, hvad det betyder: Jeg er her ikke længere fysisk til at passe på dig.. fuck bare tanken om det for mig fandme nærmest til at tude. Jeg vil gerne undskylde for at være taget afsted igen, selv om du var i mod det helt fra starten af. Det er udelukkende min skyld, at jeg nu ikke er hos pigen, jeg vil gøre alt for. Jeg har svigtet dig, Malou, og det vil jeg gerne undskylde for. Det er fandme underligt at sidde og skrive som om, jeg allerede er død, men de her ting, jeg skriver ned til dig nu, er ting, som jeg gerne vil have du skal vide, hvis jeg nu ikke kommer tilbage igen.\nHvor skal jeg starte? Jeg har så mange ting, jeg gerne vil sige til dig. Okay, for det første skal du helt sikkert vide, at du er den dejligste, mest sexede, smukkeste, frækkeste, skønneste, mest fantastiske og sødeste pige, jeg har mødt i hele mit liv. Jeg har tit undret mig over, at en pige som dig har valgt at være sammen med en fyr som mig. Du kunne få alle i hele verden, men du har alligevel valgt mig. Jeg vil derfor igen gerne pointere, at jeg virkelig hader mig selv for at tage af sted. For nu er jeg her jo ikke længere for dig, og det fortjener du slet ikke. Jeg vidste jo godt, at du ikke kunne lide at være alene uden mig i flere måneder og nu.. ja nu er du uden mig resten af dit liv. I hvert fald fysisk.. hvilket leder mig til den første æske, som der står nummeret 2 på. Du må gerne åbne den, før du læser videre..\nHvert ord han havde skrevet, ramte mig som det skarpeste stik i mit hjerte. Mine kinder var allerede helt våde af tårer, for jeg kunne slet ikke holde dem inde. Jeg tænkte samtidig også på, hvor svært det måtte have været for ham, at skrive det her brev til mig, som om han var død.\nJeg lagde brevet på sofaen ved siden af mig og tørrede mine kinder med mine håndflader. Derefter tog jeg fat i æsken med nummeret 2 og åbnede den. Nede i den lå en smuk guldhalskæde, der havde et hjerteformet vedhæng. Snøftende tog jeg halskæden op og betragtede den med tårer i øjnene. Den var virkelig smuk. Jeg så hurtigt en lille lås på det smukke hjerte, og kunne derfor regne ud, at man kunne åbne det på midten, så det gjorde jeg. Mit hjerte skippede mindst to slag, da jeg så et lille billede af Justin inden i det. Jeg tog mig straks til munden med min ene hånd og begyndte at græde voldsomt. Det var så for meget for mig det her.\nEfter noget tid tog jeg fat i brevet igen og begyndte at læse videre, imens jeg fortsat græd.\nSom du nok kan se, så er det en hjertehalskæde med et billede af mig indvendigt. Det er meningen, at du skal have den på din fødselsdag i fødselsdagsgave, når jeg er kommet hjem.. men jeg ligger den til dig her i tilfældet af, at jeg ikke kommer tilbage. Guldhjertet med billedet af mig skal symbolisere mit hjerte. Jeg har givet dig mit hjerte, så du ved, at jeg altid vil være en del af dig, også selv om jeg ikke er der fysisk. Du vil altid have mit hjerte, lige meget hvad der sker. Og hvis du en dag savner mig for meget, så se på det billede og vid, at jeg altid er lige ved siden af dig. Jeg vil altid være din.\nNår nu jeg skal tænke over det, så er der fandme mange ting, jeg vil savne, hvis jeg aldrig så dig igen. Jeg vil savne din livsglæde og altid positive energi. Jeg vil savne dine sexede læber. Jeg vil savne den måde du altid retter på dit hår på. Jeg vil savne dit grin, specielt når du får de der hysteriske grineflip. Jeg vil savne din og min dårlige humor blandet sammen, fuck vi har drevet mange mennesker til vanvid, fordi de ikke forstår os. Jeg vil savne den måde du altid driller mig på. Jeg vil savne dine smukke og frække blikke. Jeg vil savne dine konstante billedtagninger af mig. Jeg vil savne den måde, du kigger på mig. Jeg vil savne din måde at røre mig på. Og for fanden hvor vil jeg bare savne den måde, du altid viser mig, at du elsker mig. Jeg vil savne din daglige sang og dans til Maroon 5 og Bon Jovi inde på stuegulvet.. hvilket egentlig leder mig til den anden æske med nummeret 3 på. Du må gerne åbne den før du læser videre (du får brug for en computer)\nGrædende lagde jeg hjertehalskæden og brevet, som jeg havde haft i hver sin hånd hele tiden, på stuebordet. Derefter tog jeg æsken med nummeret 3 på op fra boksen og åbnede den. I den lå der et USB-stik, hvilket var grunden til, jeg skulle bruge en computer. Jeg gik hulkende ind på mit værelse og hentede computeren og tog den med ind i stuen. I et snøft satte jeg mig ned, åbnede computeren og puttede USB-stikket i, så en video af ham dukkede op og begyndte at afspille.\n"Hey smukke..". Bare det at høre hans stemme og se ham bevæge sig, knuste mit hjerte endnu mere. Jeg savnede ham så meget, og at se ham snakke til mig, ramte mig på en virkelig ubehagelig måde, der fik mig til at ryste flere forskellige steder. ".. jeg håber virkelig ikke, du kommer til at se den her video, men i tilfældet af, at jeg på tragisk vis, ikke kommer hjem igen, så føler jeg, at jeg er nødt til at lave den her video. Jeg ved jo hvor meget, du elsker Bon Jovi, så jeg har øvet mig på at spille og synge en af dine yndlingssange.. Det er egentlig meningen, at jeg skal spille den for dig til vores bryllup næste år.. men ja, du skal have den ligegyldigt hvad.. So here we go".\nHan tog en guitar hen til sig og smilede skævt til kameraet. Jeg havde hørt ham synge mange gange før, men jeg havde aldrig hørt ham spille guitar. Og bare det at vide han havde planlagt det her for mig, hvor helt vildt hjerteskærende og rørende.\nHan spillede et par toner på guitaren og begyndte derefter at synge sangen Always, som han vidste, jeg elskede overalt på jorden. Og den blev bare endnu mere smuk af at høre Justin synge den. Lige da jeg hørte ham begynde at synge, smeltede, knækkede og knuste mit hjerte sig på samme tid. Det var så smukt, men samtidig også så sørgeligt. Mine tårer ville ingen ende tage. Jeg var i en tilstand, hvor jeg følte, jeg aldrig ville stoppe med at græde. Det var forfærdeligt.\nDa han var færdig med at synge, og jeg nærmest havde grædt mine øjne ud, kiggede han ind i kameraet. "Jeg elsker dig, Malou. Glem aldrig det". Han sagde det på en ret trist måde, nok fordi det havde været hårdt for ham at optage den video.\nJeg klappede computeren sammen og tog igen brevet i min hånd.\nListen, over hvad jeg vil savne, er lang, jeg kunne virkelig blive ved med at nævne ting, jeg vil savne, for alt du gør, er med til at gøre dig perfekt. Det er med til at gøre dig til pigen, jeg er så forbandet forelsket i. Og det her er ikke en gang løgn, jeg er mindst lige så forelsket i dig, som første gang jeg mødte dig. Jeg føler faktisk, at jeg forelsker mig mere og mere i dig for hver dag, der går. Jeg elsker dig, det håber jeg virkelig, at du ved. Jeg vil ikke engang prøve at beskrive hvor højt, for det ved jeg, at jeg ikke kan.\nDu skal bare vide, at den tid jeg har været sammen med dig, har været de bedste år i mit liv. Du har gjort mig lykkelig hver eneste dag, det mener jeg virkelig. Og hvis nu jeg ikke er her mere, så skal du vide, at jeg aldrig vil tvivle på, at jeg er dit livs kærlighed, for det ved jeg godt, jeg er. Så hvis du finder sammen med en anden fyr, hvilket du nok gør, så skal du vide, at det er helt okay.. det eneste jeg vil have er, at du er lykkelig, mere f..\nJeg mærkede tusindvis af stik ramme min mave og mit hjerte på skift, da jeg læste de sidste ord, så jeg valgte at stoppe med at læse. Jeg ville ikke læse videre om, at han ville acceptere, at jeg fandt en anden fyr, for det havde jeg sket ikke lyst til. Den eneste jeg ville være sammen med og den eneste, jeg nogensinde ville elske, var Justin. Ingen ville nogensinde kunne få den kærlighed fra mig, som jeg gav til Justin. Det var simpelthen umuligt, det vidste jeg.\nHelt ude af mig selv af gråd, lagde jeg brevet på stuebordet, hvorefter jeg lagde mig ned på sofaen og græd ned i en af sofapuderne. Det her gjorde så ondt. Det var det mest smertefulde, jeg nogensinde havde oplevet.\nJeg var lige stået op og gik nu hen mod køkkenet, da jeg kunne dufte duften af æg og bacon. Og ganske rigtigt fandt jeg Justin stående derude i bar overkrop og lave morgenmad, hvilket så ret sexet ud i mine øjne. Derfor kunne jeg heller ikke dy mig for at tage et billede af ham. Jeg gik ind på kameraet på min telefon og tog derefter billedet.\n"Skat, kig lig", sagde jeg med et stort smil på læben, hvorefter han vendte sig mod mig. Jeg tog derefter endnu et billede af ham, så jeg fik hans ansigt med denne gang. Et lille suk forlod hans læber, imens han sendte mig et smil.\n"Har du ikke andet at tage dig til end at gå rundt og tage billeder af min hele tiden?". Han stillede spørgsmål med et smil på læben, og vendte derefter sit ansigt mod maden igen.\n"Næææ", svarede jeg og lagde min telefon på køkkenbordet. Derefter gik jeg om bag ham og lagde mine hænder om hans talje og begyndte at nusse hans overkrop. Jeg lagde siden af mit ansigt mod hans varme ryg og lukkede øjnene i for at nyde hans nærvær. "Mhm.. det dufter dejligt, skat".\nJeg bemærkede, at Justin rykkede sig lidt til siden, så jeg åbnede øjne og løsnede grebet om ham. Han stillede sig med fronten til mig, og placerede sine hænder på mine hofter. "Jeg håber, du er sulten, for jeg har lavet massere af morgenmad". Han bukkede sig derefter, så hans skønne læber mødtes med mine i et meget kort, men dejligt, kys.\n"Jeg er mega sulten", sagde jeg med en lav stemme imens jeg smilede til ham. Han gengældte mit smil og kyssede mig igen.\n"Så sæt dig ned ved spisebordet", sagde han og gav mig et klap i røven, så jeg udstødte et lavt støn. Hans ansigtsudtryk blev helt seriøst og han kiggede mig dybt i øjnene. "Jeg har noget, jeg skal sige til dig", sagde han med en meget alvorlig stemme, som undrede mig lidt.\n"Er du gravid?", sagde jeg som en joke med et skævt smil på læben, udelukkende fordi han sagde det på sådan en seriøs måde.\nHan sendte mig et irriteret blik men smilede samtidig svagt. "Ja.. fuck du har afsløret mig". Han himlede med sine øjne stadig smilende, hvorefter hans blik mødte mine øjne igen.\n"Jeg synes også, at jeg har lagt mærke til, at du har taget på her på det sidste", drillede jeg ham med og kørte mine ene hånd op af hans varme mave med et flabet smil på læben.\n"Hey!", udbrød han hårdt samtidig med, han smilede, så jeg ikke kunne lade være med at grine. "Men seriøst... sæt dig ned", sagde han og fjernede derefter sine hænder fra min krop. Jeg satte mig hen til spisebordet, som allerede var dækket, og Justin kom hurtigt hen med det sidste mad og satte sig så over for mig.\n"Hvad er det så, du skal sige til mig?", spurgte jeg ham om med et smil, imens vi begge øsede morgenmad op på vores tallerkner. Han blev helt stille og stoppede alle sine bevægelser. Jeg kunne ud af øjenkrogen godt fornemme, at han kiggede på mig, hvilket jeg ikke forstod så meget. En smule undrende vendte jeg mit blik mod ham, der så ud til at have det svært med at komme ud med sine ord. "Du gør mig altså virkelig nervøs, når du bare sidder sådan og stirrer på mig".\nHan rømmede sig svagt. "Jeg skal udstationeres". Lige da ordene havde forladt hans mund, følte jeg mit hjerte slog et ekstra slag.\n"Udstationeres?.. Hvornår?.. Hvor lang tid?", spurgte jeg helt chokeret om, da det slet ikke var det, jeg havde regnet med, han ville sige.\n"Om 3 uger og i 4 måneder ..""4 MÅNEDER?!", småråbte jeg i chok og spilede mine øjne op. "Hvor lang tid har, du vidst det?". Ordene fløj bare ud af min mund, da jeg godt kunne regne ud, at han havde vidst det her i noget tid, siden der kun var 3 uger til, at han skulle afsted.\n"I et stykke tid".\nJeg sad bare i noget tid og kiggede helt mundlam på ham, da det virkede så underligt, at han ikke havde fortalt mig det.\n"Hvorfor har du ikke sagt noget?", spurgte jeg ham undrende om med en skuffet stemme og lænede min ryg helt op af ryglænet.\n"Jeg vidste ikke, hvordan jeg skulle sige det", forklarede han med et stille stemme og kiggede på mig med et trist blik i øjnene. Jeg vidste ikke helt, hvad jeg skulle sig til hans ord, så jeg sad bare og kiggede på ham. Med en ubehagelig fornemmelse i kroppen, lagde jeg mine arme over kors, imens jeg kiggede ham ind i øjnene. Min appetit var pludselig helt forsvundet, da jeg nu kun tænkte på, at Justin skulle være væk fra mig i 4 måneder. Den længste tid vi havde været væk fra hinanden var en uge og den var endda slem for mig, selvom vi snakkede i telefon hver anden dag. Så hvordan jeg skulle klare mig i hele 4 måneder, vidste jeg virkelig ikke. For denne gang kunne vi slet ikke kommunikere med hinanden overhovedet.\nEt dyb og trist suk lød fra ham. "Kom her hen, smukke", sagde han idet, han rykkede sin stol lidt ud, og derefter klappede sig på lårene. Helt trist indvendig rejste jeg mig og gik hen til ham, og satte mig på hans lår. Han lagde sin ene hånd på min ryg og jeg lagde min ene arm om hans skulder, imens jeg kiggede nedtrykt ned på min egne lår. Et kys blev placeret på siden af min kind, så jeg kiggede til siden og mødte Justins dejlige brune øjne.\n"Vi skal nok klare den smukke.. de 4 måneder kommer til at flyve afsted". Hans stemme var lav, og han begyndte at nusse min ryg i cirkulære bevægelser imens. Jeg nikkede trist til ham.\n"Jeg kommer bare virkelig til at savne dig", sagde jeg lavt og mærkede få sekunder efter, at hans anden hånd blev lagt på min kind.\n"Jeg kommer også til at savne dig, baby.. men nu er jeg ikke taget afsted endnu, vel? Så kan vi ikke bare nyde de sidste tre uger, inden jeg er?", spurgte han om, imens han nussede min kind med sin tommelfinger. Igen nikkede jeg bare til hans spørgsmål. Han rykkede sig derefter tættere på mit ansigt og kyssede mine læber blidt.


Den socialliberale politiske blog: maj 2009\nKun én løsladt fra Guantanamo\nDet er ganske skuffende at læse Amnesty Internationals artikel om Guantanamo hvor der står:\nMindre end 48 timer efter sin indsættelse lovede Barack Obama at lukke Guantánamo inden for et år. Siden er blot én ud af 245 fanger blevet løsladt. Dette på trods af, at 50 fanger er blevet godkendt til løsladelse. De er aldrig blevet anklaget for noget, og USA vil ikke retsforfølge dem.\nDet er på høje tid at gøre op med Bush-æraen i international politik. Der er ingen tvivl om at Guantanamo er noget amerikanske medier holder et meget vågent øje med, og hvis ikke præsidenten får gang i lukningen vil der komme væsentlige ramaskrig.\nDet må FASTHOLDES at hvis ikke folk kommer for en dommer er amerikanerne ikke spor bedre end de bananstater de forsøger at bekæmpe. Den slags burde høre fortiden til, og det må kræves, at USA straks finder ud af hvem de vil retsforfølge og hvem de ellers vil løslade. Hver dag denne tragedie får lov til at fortsætte er en skamplet på et civiliseret demokrati.\nIndsendt af Henrik V Blunck kl. 10.06 Ingen kommentarer: Links til dette indlæg\nTil den som har, skal mere gives\nI fortsættelse af artiklen "Alle vidste bankpakken ikke ville virke" fra den 29. april 2009, kan man i dag læse præcis det samme i dagens udgave af Børsen. Nu er der flere der har fået øjnene op for, at bankpakken IKKE virker.\nHvad gør politikerne så? Jo, de lytter såmænd til "eksperter" som nu mener, at en lempelse af topskatten vil være langt mere gavnlig end at fremskynde de offentlige investeringer. Nu skal økonomerne nemlig, sammen med en i forvejen asocial regering, til at hytte sine egne.\nDe giver pokker i konsekvenserne så længe de selv kan mele egen kage, også selvom enhver med blot en smule omløb i øverste etage for længst har regnet ud at skoler, sportshaller og mange andre offentlige elementer i infrastrukturen trænger til en gennemgribende renovering. Alle véd, at vi får brug for at lave investeringerne inden for den nærmeste fremtid. Men man vil åbenbart hellere vente til der IGEN er kommet gang i hjulene...\nTil den tid kommer det til at blive endnu dyrere, og det er åbenbart regeringens beskæftigelsespolitik - ganske vel i tråd med nuværende finansminister Claus Hjorts tankegang - at det er bedre at betale tilskud til bistand og dagpenge frem for at holde folk i gang.\nDer er én ting der er sikkert: hvis eksperterne tog deres farvede briller af ville de kunne se hvad næste folketingsvalg vil bringe, og jeg håber i hvert fald på et systemskifte. Mage til asocial tankegang som den der føres af den nuværende regering skal man i hvert fald lede længe efter.\nIndsendt af Henrik V Blunck kl. 22.09 Ingen kommentarer: Links til dette indlæg


Endegyldig sandhed - Voxhot\nI perioden fra den 12/12/2020 og 3 dage frem har et uvildigt lytterpanel lyttet til "Endegyldig sandhed" og givet deres bedømmelse af nummeret. Lytterne er udtrukket fra Voxmeters panel med tilhørende baggrundsdata, og er repræsentativt fordelt.\nAnalysen viser, at 34% af befolkningen synes godt om "Endegyldig sandhed". Til sammenligning ligger gennemsnittet på 39%. Snittet (i det følgende anført ”SNIT”) beregnes på baggrund af de 500 senest testede musiknumre i VoxHot.\nOmregnet til antal danskere (15 år +), er der 1.649.000 lyttere, der synes godt om "Endegyldig sandhed", mens 388.000 personer synes, det er super godt.\nSå meget i døgnet hører fans af "Endegyldig sandhed" musik:\n19% af lytterne vil tilføje "Endegyldig sandhed" til sin playliste (SNIT 11%).\nSådan hører fans af "Endegyldig sandhed" musik:\n26% vil høre "Endegyldig sandhed" til koncert (SNIT 19%)\nSå ofte går fans af "Endegyldig sandhed" ud og hører livemusik:\nHer er top 3-listen over de anledninger, som lytterne synes "Endegyldig sandhed" passer bedst til:\nHer er top 3-listen over den stemning, som lytterne synes "Endegyldig sandhed" vækker i dem:\nHer er de 3 musikgenrer, som lytterne hyppigst forbinder "Endegyldig sandhed" med:\nDem, der synes godt om "Endegyldig sandhed", har følgende døgnrytme for musiklytning:\n12% af lytterne vil være ambassadører og fortælle venner og kollegaer om "Endegyldig sandhed" (SNIT 8%).


Oplevelser for livet med Star Clippers lang krydstogt - United Spirit Nordic\nPressemeddelelse • Jun 08, 2017 14:10 CEST\nDerfor er Star Clippers’ længere ture noget helt specielt. Vores skibe er blandt de største sejlskibe i verden, men ikke større end der hersker en fredfyldt og harmonisk stemning ombord. Stemningen på de længere krydstogter er unik, der er fantastiske oplevelser til vands og til lands og ro til at fordøje og nyde dem.\nKulinarisk artisteri på højt niveau skaber en ramme om positive sociale oplevelser, og man har tid til at blive indført i almen sømandskab, hvis man har lyst. Og ikke mindst nyde livet sammen med ens rejseledsager og de andre gæster på skibet. Serviceniveauet er usædvanligt højt og med et personligt touch, der gør, man hurtigt føler sig hjemme. Der kommer ofte gæster ombord, der underholder, indfører og introducerer vores gæster til lokal kultur og skikke.\nCaribiens perler på 14 dage\nCaribien er måske verdens mest populære krydstogtdestination, og det med god grund. Den ene visuelle oplevelse afløser den anden, et yderst behageligt klima og en meget ligefrem og afslappet atmosfære, de steder, man besøger. Det er Caribiens perler, med en afstikker til Sydamerika, man oplever på 14 dage på et femmastet skib, der i 2001 officielt blev erklæret verdens største sejlskib.\nABC Aruba, Bonaire og Curaçao – Royal Clipper 14 nætter, 24. marts 2018 med priser fra EUR 3680 per person i dobbeltkahyt\nOplev uspolerede Cuba inden det er for sent\nDet er et perfekt tidspunkt at opleve Cuba. Der er original charme i Havana og uspolerede perler som Cayo Rico, hvor der er flere eksotiske dyr end turister. Det vil næppe vare længe, før dette ændrer sig.\nDer er også en afstikker til Grand Cayman, hvor skat er et fremmedord, og hvor shopping er nationalsporten, da øen er toldfrit område.\nCuba 10 og 11 nætter med Star Flyer 6 januar og 17 januar 2018 med priser fra EUR 2680 per person i dobbeltkahyt\nVerdenshistorien på under to uger\nMiddelhavet er nok det mest mytologiske farvand i verden og emmer af verdenshistorie, græske guder, Romerriget, anden verdenskrig og meget mere. Samtidig byder Middelhavet på de bedste kulinariske oplevelser i Europa. Turen går fra Rom til Venedig, hvor man oplever det bedste af Italien og den utroligt smukke kroatiske skærgård.\nDet vestlige Middelhavet 11 nætter den 29 juli 2017 med priser fra EUR 3110 per person i dobbeltkahyt\nIndonesiens store oplevelser fra vandkanten\nBali til Singapore 14 nætter den 14. oktober 2017 med priser fra EUR 3410 per person i dobbeltkahyt


Britiske unge har ændret sex-vaner: Det samme vil ske i Danmark, forudser ekspert - MX.dk\nAf Kristian Dam Nygaard - 29/09-17 10:30\nCopenhagen Pride Parade deltagere efter starten af Prideparaden på Frederiksberg Rådhusplads lørdag 19. august 2017. Paraden går fra Frederiksberg Rådhusplads ad Frederiksberg Alle / Vesterbrogade til Københavns Rådhusplads. (Foto: Liselotte Sabroe/Scanpix 2017) (Billede: Liselotte Sabroe)\n88 procent af briterne i 50'erne og 60'erne siger, at de er heteroseksuelle. Seks procent svarer, at de 'overvejende' er heteroseksuelle. Blandt de unge i alderen 16 til 22 år svarer 'kun' omkring 66 procent, at de er heteroseksuelle. 14 procent siger, at de 'overvejende' er heteroseksuelle, mens de sidste 20 procent siger, at de 'for det meste' er til sex med deres eget køn.\nI Danmark er man for tiden i gang med at lave lignende undersøgelse med 'Projekt Sexus', hvor over 200.000 danskere via et elektronisk spørgeskema bliver bedt om at svare på spørgsmål omkring deres seksualitet.\nChristian Graugaard, der er sexologiprofessor på Aalborg Universitet, er medansvarlig for projektet regner med at se samme tendens i Danmark, som man ser i Storbritannien, hvor unge er mere 'flydende' omkring deres seksualitet end deres ældre medborgere.\n»De ældre generationer opfatter ofte homoseksualitet som noget både forfærdeligt og farligt, netop fordi homoseksuelle i kulturen blev stemplet som afvigere. Det er først i de senere generationer, at vi har fået en ide om, at det blot er en hel naturlig del af menneskets erotiske variationsbredde. Vi har ikke længere så stort et behov for at sætte mærkater på hinanden.«\n»Hvis du spørger: 'Er du homoseksuel', vil kun få procent sige ja. Spørger du mere åbent, om man for eksempel har haft seksuel erfaring med eller følelser for en af sit eget køn, uden at man identificerer sig selv som homoseksuel, vil langt flere sige ja.«


Gardinbussen Stormarken Odense - Bestil i dag og få et besøg af prof. gardinbus! | Gardinbusbesoeg.dk\nDu leder efter gardinbussen i Stormarken Odense som kommer til at give dig lidt inspiration. Så hvordan kan du få fantastisk flotte moderne gardiner lavet til at passe dine vinduer for blot et par dollars.\nNå det behøver ikke at bryde banken til at vende dine gardin ideer til virkelighed. Så hvad slags vindue behandlinger er jeg taler om, der er lavet til at måle og koster ikke en formue. Godt de kaldes gardinbussen i Stormarken Odense, fordi de hænge i læg, der folder ind i en bølgeform. Læs her for mere info.\nGardinbussen Stormarken Odense kommer hurtigt og billigt ud til dig\nGå ikke i panik, behøver du ikke at sy eller endda vide noget om gardinbussen i Stormarken Odense. Det er så simpelt alle kan gøre dette (selv en voksen mand som mig). Hvordan kan jeg vide, har jeg læst om det et eller andet sted og besluttede at dele den med dig.\nSå din spørger hvordan kan du gøre gardinbussen i Stormarken Odense som denne. Nå det første skridt er:\nGardinbussen Vivtrup Holstebro\nDette indlæg blev udgivet i Syddanmark og tagget Gardinbussen priser Stormarken Odense den februar 2, 2017 af admin4210xx.


Bedste podcasts - Debatten\nDato og tid er 19. feb 2019, 20:34\nIndlægaf Tilly » 3. maj 2017, 17:25\nJeg bruger en del tid på at lytte til podcasts både når jeg kører frem og tilbage til arbejde, når jeg går en tur men også bare når jeg er hjemme. Jeg kunne dog godt bruge nogle flere anbefalinger\nPodcasts jeg allerede lytter til:\nHar også hørt Den grå side, men den er jeg gået død i.\nSå hvad er jeres yndlings podcasts? Det må gerne både være dansk og engelsk, og gerne alle mulige forskellig emner, det eneste der slet ikke interesserer mig er sport\nOg BTW, jeg tillader mig altså at smide tråden her, da der ikke er et forum til podcasts/radio, men en moderator kan evt. flytte tråden til et andet forum, hvis det er...\nLikede indlæg: 1035\nRe: Bedste podcasts\nIndlægaf TomKah » 3. maj 2017, 17:59\nJeg hører mange, men jeg ved ikke om vi har samme smag, for af dem du lister er det kun kongerækken, jeg bryder mig om.\n(Aner man at jeg er ret glad for at høre om politik?)\nKort karma: 1295\nIndlægaf 2SHY » 3. maj 2017, 18:23\nMads og Monopolet\nOg så er jeg blevet hooket på The NoSleep Podcast (som jeg dog ikke skal høre for tæt på sengetid )\nIndlægaf TomKah » 3. maj 2017, 20:38\nEn anden som er rigtig god er Den store poptur.\nLikede indlæg: 8896\nIndlægaf Rapfisk » 3. maj 2017, 20:49\nMaking Oprah (kultur/medier)\nPolitikens Poptillæg (kultur)\nDear Sugar (brevkasse)\nBurnt Toast (mad)\n99 % Invisible (oplysning)\nMonocle 24: The Urbanist (bystudier) og The Menu (mad)\nDesert Island Discs (interview og musik)\nHeartbeats (musik og kultur)\nThe Nerdist (interview)\nP6 Beat City (musik)\nBBC From Our Own Correspondents (nyheder/baggrund)\nHKS PolicyCast (politik)\nHow to live in Denmark (kultur)\nIndlægaf Æske » 3. maj 2017, 21:05\nDen Dumme Dumme Quiz\nSangilds samtaler om stand-up\nFup i Farvandet\nDen 4. Væg - podcast om teater og scenekunst.\nMorten Resen startup\nOg ja, jeg kan ret godt lide humor og musik\nLikede indlæg: 1145\nIndlægaf Patience » 3. maj 2017, 21:44\nThis american life er min absolutte favorit.\nHoldet bag den har også lavet Serial, Serial 2 og senest S-town som alle er en slags dokumentar serie i podcast udgave - de kan alle stærkt anbefales.\nLikede indlæg: 12232\nIndlægaf Animi » 3. maj 2017, 22:01\nKvinden med den tunge kuffert af Third Ear. Var fuldkommen hooked!\nIndlægaf kartoffelpizza » 4. maj 2017, 05:42\nLikede indlæg: 5923\nIndlægaf Purple Haze » 4. maj 2017, 05:48\nSpørg Charlie og Sannes Salon.\nIndlægaf lillebjoern » 4. maj 2017, 07:40\nHvordan kan ingen have foreslået Den Korte Radioavis? Det er simpelthen så skarpt og humoristisk og sætter fokus på ellers oversete sager primært indenfor dansk politik. Jeg var træt af, at folk prædikede om det, men er ked af, at jeg ikke gik igang noget før.\nKort karma: 1435\nLikede indlæg: 24692\nIndlægaf Dirtylittledevil » 4. maj 2017, 08:34\nlillebjoern skrev: Hvordan kan ingen have foreslået Den Korte Radioavis? Det er simpelthen så skarpt og humoristisk og sætter fokus på ellers oversete sager primært indenfor dansk politik. Jeg var træt af, at folk prædikede om det, men er ked af, at jeg ikke gik igang noget før.\nHelt enig. Om jeg begriber hvordan de kan nå at flikke så meget sammen til hver dag. Bare ét af Kirsten Birgits nyhedsindslag er så fyldt med pointer og små skjulte hentydninger og humor at man kan sidde længe efter og dechifrere det.\nIndlægaf lillebjoern » 4. maj 2017, 09:23\nDet fatter jeg heller ikke. I starten var jeg overbevist om, at de måtte lave alle optagelserne på en dag og så bruge resten af dagene på at researche, men det er vitterligt hver dag. Men det fortæller jo også bare noget om deres humor, at de på freestyle-vis kan lave noget så sjovt og skarpt.\nIndlægaf Tilly » 4. maj 2017, 16:37\nTusind tak for alle jeres forslag Der er da virkelig noget at gå i gang med, I nævner flere jeg også havde overvejet, så det er godt at se dem blive anbefalet\nIndlægaf Tilly » 6. maj 2017, 17:58\nHørte i morgenradioen forleden at der er startet en Matador podcast, hvor de diskuterer de enkelte afsnit. Den skal jeg så meget følge med i!